বড় চার (ব্যাংকিং)
বড় চার (বা বড় ৪) (ইংরেজি: Big Four) হলো বেশ কয়েকটি দেশের প্রধান চারটি ব্যাংকে বোঝাতে ব্যবহৃত শব্দ বা শব্দাবলী। অর্থাৎ, একটি দেশের যে চারটি ব্যাংকের ঐ দেশের ব্যাংকিং খাতে আধিপত্য রয়েছে এবং ব্যাংকের মোট সম্পদ ও বাজার মূলধনের বিচারেও বড়, সেই চারটি ব্যাংকে একত্রে 'বড় চার' বা 'বড় ৪' হিসেবে অবিহিত করা হয়। এটিকে একধরণের র‌্যাঙ্কিং বলা যায়। কিছু দেশ এই ধরনের র‌্যাঙ্কিং-এর ক্ষেত্রে আরও কম বা বেশি ব্যাংক অন্তর্ভুক্ত করতে পারে, যেমন- 'বড় তিন (বড় ৩)', 'বড় পাঁচ (বড় ৫)' বা 'বড় ছয় (বড় ৬)'।